Michael Andreassen

Michael Andreassen (født 1. november 1972 i Drammen) er en norsk journalist og radioprogramleder, tilknyttet radiokanalen P4 Radio Hele Norge.

Bakgrunn 
Allerede som tenåring startet han sin programleder-karriere, da han i 1986 begynte å jobbe for lokalradiokanalen Radio Fakta Drammen. I 1990 gikk han over til NB Radio, før han i 1992 gikk tilbake til Radio Fakta/Radio 1 Drammen. I 1996 begynte Andreassen sin karriere i P4 Radio Hele Norge, der han raskt ble en sentral programleder for store sendinger som Midt i trafikken, Michael Direkte, 123, Mikkes superfrokost og Jorda rundt. Gjennom sin lange, nasjonale radiokarriere har han markert seg som en kjent programleder og radiostemme i Norge.

Andreassen har vært åpen om sin alkoholisme, etter at han i 2012 startet behandling for alkoholproblemene sine. Høsten 2016 ga han ut boken Jeg heter Michael og er alkoholiker, og har i årene etter jobbet som foredragsholder for næringsliv, foreninger og helsevesen, ved siden av programlederjobben.

Han har også deltatt i flere programmer og tv-konkurranser, blant annet Skal vi danse i 2020, der han ble nummer fem, og Camp Kulinaris samme år, som han vant.

Andreassen er stabssersjant i Oslo og Akershus Heimevernsdistrikt 02.

Utmerkelser og priser 
 2018: Prix Radio – årets sendeflate for Michael direkte
 2016: Prix Radio – årets sendeflate for Michael direkte
 2015: Prix Radio – årets sendeflate for Michael direkte

Litteratur

Referanser 

Norske programledere
Personer fra Drammen kommune